ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(92)263 τελικό- 337 
Βρυξέλλες, 11 Ιουνίου 1992 
Τροποποίηση στην πρόταση 
ΟΔΗΓΙΑΣ ΤΟΥ ΣΥΜΒΟΥΛΙΟΥ 
η οποία τροποποιεί την οδηγία 70/157/EOK 
για την προσέγγιση των νομοθεσιών των κρατών μελών 
σχετικά με 
την αποδεκτή ηχητική στάθμη και τα συστήματα 
εξάτμισης των οχημάτων με κινητήρα 
(υποβληθείσα από την Επιτροπή 
σύμφωνα με το άρθρο 149, παράγραφος 3 της συνθήκης ΕΟΚ) 

- 2 -
Αιτιολογική έκθεση 
Α. Στις 7 Αυγούστου 1991, η Επιτροπή διαβίβασε στο Συμβούλιο πρόταση οδηγίας, 
η οποία τροποποιεί την οδηγία 70/157/ΕΟΚ για την προσέγγιση των νομοθεσιών 
των κρατών μελών σχετικά με την αποδεκτή ηχητική στάθμη και τα συστήματα 
εξάτμισης των οχημάτων με κινητήρα. 
Στις 8 Απριλίου 1992, το Ευρωπαϊκό Κοινοβούλιο ενέκρινε την εν λόγω 
πρόταση σε πρώτη ανάγνωση υπό τον όρο ότι θα γίνουν δεκτές δεκατέσσερις 
τροπολογίες. Η Επιτροπή αποδέχθηκε πέντε από αυτές, δύο από τις οποίες 
έχουν συντακτικές τροποποιήσεις. 
Οι τροπολογίες αυτές καθιστούν σαφές ότ ι η κανονιστική προσέγγιση για το 
επόμενο βήμα θα πρέπει να λάβει εξίσου υπόψη της ορισμένους παράγοντες που 
συμβάλλουν στη δημιουργία θορύβου, ειδικότερα τη φύση του οδοστρώματος που 
επηρεάζει το θόρυβο που προέρχεται από την επαφή δρόμου/ελαστικού. 
Μία τελευταία τροπολογία, εξάλλου, επιτρέπει στο κοινό να γνωρίζει τις 
τιμές επιτρεπόμενου θορύβου. 
Η Επιτροπή βρίσκεται στη δυσάρεστη θέση να απορρίψει τις υπόλοιπες εννέα 
τροπολογίες, κυρίως εκείνες που αφορούν τις προτεινόμενες ημερομηνίες των 
σταδίων και εκείνες που αφορούν την επιβολή αυστηρότερων απαιτήσεων. 
Συγκεκριμένα, με βάση τους διάφορους παράγοντες όπως οι δεδομένες 
διοικητικές προθεσμίες μεταφοράς των οδηγιών και της έκδοσης της έγκρισης 
τύπου των οχημάτων, και ιδίως το φυσικό εμπόδιο που αντιπροσωπεύει ο 
θόρυβος των ελαστικών επισώτρων, η παρούσα οδηγία εξαντλεί πράγματι, ό,τι 
είναι αντικειμενικά ευκταίο. 
ft Συνεπώς, η Επιτροπή προτείνει να εισαχθούν δύο νέες αιτιολογικές σκέψεις, 
να τροποποιηθεί η έβδομη και η ένατη αιτιολογική σκέψη και να προστεθεί 
μια νέα παράγραφος, η 2α, στο άρθρο 4 ως εξής: 
η οποία τροποποιεί ι ην οδηγία 70/157/ΕΟΚ 
για την προσέγγιση των νομοθεσιών των κρατών μελών 
σχετικά με 
την αποδεκτή ηχητική στάθμη και τα συστήματα εξάτμισης 
των οχημάτων με κινητήρα 
1. Μετά την πρώτη αιτιολογική σκέψη προστίθεται η κάτωθι νέα αιτιολογική 
σκέψη: 
"ότι το Ευρωπαϊκό Κοινοβούλιο κάλεσε ήδη την Επιτροπή να υποβάλει εντός 
του 1992 πρόταση που θα καθορίζει τις ανώτατες αποδεκτές ηχητικές στάθμες 
με βάση τα ανώτατα όρια ηχητικής όχλησης, όπως ορίζει αυτά ο ΟΟΣΑ·" 
2. Η έβδομη αιτιολογική σκέψη τροποποιείται ως εξής: 
"ότι, μεταξύ των ηχητικών οχλήσεων των οχημάτων, αποδείχθηκε ιδιαίτερα 
σημαντική η όχληση που προέρχεται από τα ελαστικά επίσωτρα όταν η ταχύτητα 
του οχήματος υπερβαίνει τα 60 km/h· ότι, για να επιτευχθεί αποτελεσματική 
προστασία του πληθυσμού από τις ηχητικές οχλήσεις, ιδίως εκείνες που 
προκαλούνται από την κυκλοφορία σε αστικές περιοχές, είναι αναγκαίο να 
δημιουργηθούν δύο νέα στάδια· ότι το πρώτο στάδιο, το οποίο αφορά η 
παρούσα οδηγία, συνίσταται στην καθιέρωση όσο το δυνατόν αυστηρότερων 
προδιαγραφών για κάθε κατηγορία οχημάτων όσον αφορά τις ηχητικές στάθμες 
των μηχανικών μερών και των συστημάτων εξάτμισης των οχημάτων με κινητήρα· 
ότι το δεύτερο στάδιο πρέπει να οδηγήσει στην καθιέρωση - με βάση νέες 
μελέτες και πιο αναλυτικές έρευνες των προβλημάτων και των λύσεων που 
συνδέοντα» με το θόρυβο που προκαλείται από την επαφή των ελαστικών 
επισώτρων με το έδαφος - ρεαλιστικών και αναπαραγώγιμων κριτηρίων και 
μεθόδων για τον προσδιορισμό αυτής της σημαντικής ηχητικής όχλησης και για 
τον καθορισμό των σχετικών απαιτήσεων που πρέπει να τηρούνται·" - 3 -
Τροποποίηση στην πρόταση 
ΟΔΗΓΙΑΣ ΤΟΥ ΓΥΜΒΟΥΛίργ 
2. Η ένατη αιτιολογική σκέψη τροποποιείται ως εξής: 
"ότι με βάση το πλήθος ειδών των ελαστικών επισώτρων και οδοστρώσεων, 
ανάλογα με τις διάφορες γεωγραφικές και ατμοσφαιρικές συνθήκες, είναι 
αναγκαίο να πραγματοποιηθούν μελέτες και έρευνες για να καθορισθούν τα 
κριτήρια τα οποία τα ελαστικά επίσωτρα πρέπει να πληρούν και για να 
ορισθεί μία συγκεκριμένη αριθμητική τιμή για την έγκριση των οχημάτων με 
κινητήρα· ότι τα αποτελέσματα των μελετών και των ερευνών αυτών θα 
επιτρέψουν, σε ένα δεύτερο στάδιο, την καθιέρωση νέων απαιτήσεων που 
προβλέπει η παρούσα οδηγία, συνοδευόμενων από μέτρα που θα αφορούν το 
θόρυβο ο οποίος εκπέμπονται από τα μηχανικά μέρη·" 
3. Μετά την ένατη αιτιολογική σκέψη προστίθεται η κάτωθι νέα αιτιολογική 
σκέψη: 
"ότι ο έλεγχος των ηχητικών εκπομπών από την αλληλεπίδραση ελαστικών 
επισώτρων και οδοστρώματος πρέπει να βασίζεται, όχι μόνον στα ελαστικά 
επίσωτρα, αλλά και στη σύνθεση της ασφάλτου (ηχοαπορροφητική άσφαλτος)· 
ότι χρειάζονται μελέτες και έρευνες για να προσδιορισθούν συγκεκριμένες 
αριθμητικές τιμές ούτως ώστε να καθορισθούν αντικειμενικά κριτήρια 
συμμόρφωσης των οδών" 
4. Στο άρθρο 4, προστίθεται η κάτωθι νέα παράγραφος 2α: 
2α. Τα κράτη μέλη λαμβάνουν τα μέτρα που είναι αναγκαία για να 
δημοσιευθούν οι τιμές ηχητικής στάθμης έγκρισης τύπου ούτως ώστε να 
γίνουν ευρέως γνωστές, πριν την 1η Οκτωβρίου 1994. Ενημερώνουν την 
Επιτροπή πριν την ανωτέρω ημερομηνία για τα μέτρα που έλαβαν με σκοπό 
την εκπλήρωση της απαίτησης αυτής." - 4 -
COM(92)263 τελικό 
ΕΓΓΡΑΦΑ 
GR 07 06 
Αριτ). καταλόγου : CB-CO-92-274-GR-C 
ISBN 92-77-45321-4 
Υπηρεσία Επίσημων Εκβάσεων των Ευρωπαϊκών Κοινοτήτων 
L·^^ Luxembourg